钦定古今图书集成/明伦汇编/官常典/第006卷 > 荀悦申鉴 > 《政体》
## 钦定古今图书集成/明伦汇编/官常典/第006卷 > 荀悦申鉴 > 《政体》

治世之臣，所贵乎顺者三：一曰心顺，二曰职顺，三曰
道顺。治世之顺真顺也，衰世之顺生逆也。体苟顺则
逆节，乱苟顺则逆忠，事苟顺则逆道，高下失序则位
轻，班级不固则位轻，禄薄卑宠则位轻，官职屡改则
位轻，迁转烦渎则位轻，黜陟不明则位轻，待臣不以
礼则位轻。夫位轻而政重者，未之有也。圣人之《大宝》
曰位轻则丧吾宝也。